
TRESTNÝ ROZKAZ V MENE SLOVENSKEJ REPUBLIKY Okresný súd Prievidza vydáva podľa § 353 ods.1 Tr.por. rozhodol: O b v i n e n ý : A. B. C. D. E. C. F. , nar. XX.XX.XXXX v G., okres H., trvale bytom Mesto H., t.č. bytom H., I. J. XX/XX, uznáva
sa
za
vinného , že:
dňa 06. marca 2025 v čase okolo 05:00 hodiny prišiel k súvislému oploteniu neobývaného rodinného domu číslo XX v Obci K., okres H., toto oplotenie o výške cca 130 centimetrov preliezol, prešiel k hospodárskej budove prislúchajúcej k predmetnému rodinnému domu, na ktorej rukami vytlačil a otvoril drevené dvojkrídlové okno, cez ktoré následne vošiel do priestorov hospodárskej budovy, kde odskrutkoval za pomoci tam nájdených kľúčov z cirkulára 1 kus elektromotor – pätkový, samostatne stojaci, sivej farby s remenicou s krátkym čiernym 7 žilovým káblom, hrúbka kábla 20 mm, s výkonom 4kW, výrobca MEZ Mohelnice, výrobné číslo 2637423 a z pluhu 1 kus elektromotor – príbusový motor, zelenej farby, s výkonom 1,1 kW, výrobca MEZ Mohelnice, výrobné číslo 4931466, ktoré oba elektromotory cez okno budovy prehodil na pozemok medzi hospodárskou budovou a oplotením, po čom priestory hospodárskej budovy a pozemok opustil, k objektu sa vrátil dňa 06. marca 2025 v čase okolo 14:15 hodiny, kedy opätovne preliezol plot v rovnakej časti, pripravené elektromotory zodvihol a prehodil cez oplotenie mimo pozemok s úmyslom oba motory z miesta odniesť a speňažiť, plot opätovne preliezol smerom von z dvora, avšak bol na mieste prichytený hliadkou privolanej Polície, čím uvedeným konaním spôsobil vlastníkovi predmetného domu, hospodárskej budovy a 2 kusy elektromotorov – poškodenému L. M. škodu odcudzením vo výške 180 eur, hoci už bol trestným rozkazom Okresného súdu Prievidza, sp. zn. 1T 100/2023 zo dňa 09.11.2023, právoplatným dňa 26.01.2024 uznaný vinným za prečin krádeže formou spolupáchateľstva podľa § 20, § 212 ods.1 písm. b), ods.2 písm. a) Trestného zákona k podmienečnému trestu odňatia slobody v trvaní 6 (šesť) mesiacov s podmienečným odkladom na skúšobnú dobu v trvaní 16 (šestnásť) mesiacov. teda prisvojil si cudziu vec tým, že sa jej zmocnil a čin spáchal vlámaním, hoci bol za taký čin v predchádzajúcich 24 mesiacoch odsúdený, čím
spáchal
prečin krádeže podľa § 212 ods.1 písm. b), ods.2 písm. b) Trestného Z.z. v znení Zákona číslo 40/2024 Z.z., Za to sa
zákona číslo 300/2005
odsudzuje Podľa § 212 ods.2 Trestného zákona, § 38 ods.2 Trestného zákona, § 36 písm. l), n) Trestného zákona, § 37 písm. m) Trestného zákona k nepodmienečnému trestu odňatia slobody v trvaní 12 (dvanásť) mesiacov.. Podľa § 48 ods.2 písm. a) Trestného zákona sa pre výkon uloženého trestu zaraďuje do ústavu na výkon trestu s minimálnym stupňom stráženia. Poučenie: Proti trestnému rozkazu môže podať odpor na tunajšom súde do 8 dní odo dňa jeho doručenia obvinený, osoby, ktoré sú oprávnené podať v jeho prospech odvolanie, prokurátor a poškodený, pokiaľ mu bola priznaná náhrada škody. Podaním odporu sa trestný rozkaz ruší a vo veci sa nariadi hlavné pojednávanie. Ak sa v určenej lehote nepodá odpor, stane sa trestný rozkaz právoplatným a vykonateľným.

